**ELŐTERJESZTÉS**

**Tiszavasvári Város Önkormányzata**

**Képviselő-testületének**

**2018. április 26-án tartandó testületi ülésére**

Az előterjesztés tárgya: **A kézilabdapálya fejlesztési programhoz kapcsolódó megállapodás elfogadásáról szóló 76/2018. (III.29.) Kt. sz. határozat visszavonása**

Melléklet:

Az előterjesztés előadója: Dr. Fülöp Erik polgármester

Az előterjesztés témafelelőse: Gazdagné dr. Tóth Marianna osztályvezető

Az előterjesztés ügyiratszáma: TPH/ 3835-17/2018.

Az előterjesztést véleményező bizottságok a hatáskör megjelölésével:

|  |  |
| --- | --- |
| **Bizottság** | **Hatáskör** |
| Pénzügyi és Ügyrendi Bizottság | SZMSZ 4.mell 1.30. pontja |
|  |  |

Az ülésre meghívni javasolt szervek, személyek:

|  |  |  |
| --- | --- | --- |
|  |  |  |

Egyéb megjegyzés:

……………………………………………………………………………………………………………………………………………………………………………………………………

Tiszavasvári, 2018. április 19.

**Gazdagné dr. Tóth Marianna témafelelős**

**Tiszavasvári Város Polgármesterétől**

**4440 Tiszavasvári, Városháza tér 4. sz.**

**Tel.: 42/520-500 Fax.: 42/275–000 E–mail: tvonkph@tiszavasvari.hu**

**Témafelelős**: Gazdagné dr. Tóth Marianna

**ELŐTERJESZTÉS**

**- a Képviselő-testülethez -**

**A kézilabdapálya fejlesztési programhoz kapcsolódó megállapodás elfogadásáról szóló 76/2018. (III.29.) Kt. sz. határozat visszavonása**

**Tisztelt Képviselő-testület!**

A Képviselő-testület a márciusi ülésén tárgyalta a kézilabdapálya fejlesztési programhoz kapcsolódó megállapodás elfogadásáról szóló előterjesztést. A testület 76/2018. (III.29.) Kt. sz. határozatával jóváhagyta a Magyar Kézilabda Szövetség, Tiszavasvári Város Önkormányzata és a Nyíregyházi Tankerületi Központ közötti háromoldalú megállapodást. A megállapodás a testületi ülést követően azonnal aláírásra és Ráduly Zsolt képviselő által továbbításra került a Nyíregyházi Tankerületi Központ részére.

2018. április 13-án emailben a Magyar Kézilabda Szövetség az alábbiakról tájékoztatott:

„**Ezúton szeretném tájékoztatni Önt, hogy a műszaki ellenőr és a kivitelező sajnos nem találta megfelelőnek a területet a pálya méretéből fakadóan, mivel a műszaki leírás szerint annak 22x44 méteresnek kell lennie. Az okozott kellemetlenségért elnézésüket kérjük, azonban ha tudnak olyan területet, ami megfelel az Nemzeti Fejlesztési Minisztérium által megszabott követelményeknek kérjük jelezzék**.”

A Szövetség tájékoztatása miatt indokolt a kézilabdapálya fejlesztési programhoz kapcsolódó megállapodásról szóló76/2018. (III.29.) Kt. sz. határozat visszavonása.

A Magyar Kézilabda Szövetség várja jelzésünket arra vonatkozóan, hogy van-e megfelelő terület a településen a kialakítandó kézilabdapályának. Azzal kapcsolatban nincs információnk, hogy milyen - a Nemzeti Fejlesztési Minisztérium által meghatározott - követelményeknek kellene megfelelnie a területnek. Ettől függetlenül a Tiszavasvári Általános Iskola Ifjúság u. 8. szám alatti székhelyintézményét javaslom a Kézilabda Szövetség részére megvizsgálni, amely udvarán, esetleg a salakpályán megvalósulhatna ez a beruházás. Kérem a Képviselő-testületi tagokat, hogy egyéb helyszín javaslataikat a testületi ülésen a napirendi pont tárgyalásakor jelezzék.

Ezért kérem a Tisztelt Képviselő-testületet, hogy előterjesztésemet megtárgyalni, határozat-tervezetemet elfogadni szíveskedjenek!

Tiszavasvári, 2018. április 19.

**dr. Fülöp Erik**

**polgármester**

**HATÁROZAT-TERVEZET**

**TISZAVASVÁRI VÁROS ÖNKORMÁNYZATA**

**KÉPVISELŐ-TESTÜLETE**

**…./2018. (IV.26.) Kt. számú**

**határozata**

**A kézilabdapálya fejlesztési programhoz kapcsolódó megállapodás elfogadásáról szóló 76/2018. (III.29.) Kt. sz. határozat visszavonása**

Tiszavasvári Város Önkormányzata Képviselő-testülete a Magyarország helyi önkormányzatairól szóló 2011. évi CLXXXIX. törvény 107.§-ban foglalt hatáskörében eljárva az alábbi határozatot hozza:

A Kézilabdapálya fejlesztési programhoz kapcsolódó megállapodás elfogadásáról szóló 76/2018.(III.29.) Kt. sz. határozatát visszavonja.

A rekortán pálya új kialakítási helyszínének a Tiszavasvári Általános Iskola 4440 Tiszavasvári, Ifjúság u. 8. szám alatti ingatlant javasolja.

Kezdeményezi a Magyar Kézilabda Szövetség felé, hogy vizsgálja meg a helyszín megfelelőségét.

Felkéri a polgármestert a döntésről tájékoztassa a Magyar Kézilabda Szövetséget és a Nyíregyházi Tankerületi Központot.

**Határidő**: azonnal **Felelős**: dr. Fülöp Erik polgármester